CELEX: 62021TN0332
Language: fi
Date: 2021-06-11 00:00:00
Title: Asia T-332/21: Kanne 11.6.2021 – Wizz Air Hungary v komissio

2.8.2021   
            
            
               FI
            
            
               Euroopan unionin virallinen lehti
            
            
               C 310/37
            
         
      Kanne 11.6.2021 – Wizz Air Hungary v komissio
      (Asia T-332/21)
      (2021/C 310/50)
      Oikeudenkäyntikieli: englanti
      
         Asianosaiset
      
      
         Kantaja: Wizz Air Hungary Légiközlekedési Zrt. (Wizz Air Hungary Zrt.) (Budapest, Unkari) (edustajat: asianajajat E. Vahida, S. Rating ja I.-G. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan valtiontuesta SA.56810 (2020/N) – Romania – COVID-19 – Aid to TAROM (1)2.10.2020 tekemän päätöksen ja
               
            
                  —
               
               
                  velvoittamaan vastaajaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäisen kanneperusteen mukaan vastaaja sovelsi SEUT 107 artiklan 2 kohdan b alakohtaa virheellisesti ja teki ilmeisiä arviointivirheitä, kun se tarkasteli tuen oikeasuhteisuutta COVID-19-kriisistä aiheutuneeseen vahinkoon nähden.
               
            
                  2.
               
               
                  Toisen kanneperusteen mukaan vastaaja rikkoi EUT-sopimuksen tiettyjä määräyksiä ja loukkasi EU:n lentoliikenteen vapauttamisen pohjana 1980-luvun loppupuolelta lähtien olleita unionin oikeuden yleisiä oikeusperiaatteita (eli syrjintäkiellon, palvelujen tarjoamisen vapauden – jota sovelletaan lentoliikenteeseen asetuksella N:o 1008/2008 (2) – ja sijoittautumisvapauden periaatteita.
               
            
                  3.
               
               
                  Kolmannen kanneperusteen mukaan vastaaja ei aloittanut muodollista tutkintamenettelyä vakavista vaikeuksista huolimatta ja loukkasi kantajan menettelyllisiä oikeuksia.
               
            
                  4.
               
               
                  Neljännen kanneperusteen mukaan vastaaja ei ole noudattanut perusteluvelvollisuuttaan.
               
            
         (1)  EUVL 2021 C 94, s. 1.
      
         (2)  Lentoliikenteen harjoittamisen yhteisistä säännöistä yhteisössä (uudelleen laadittu toisinto) 24.9.2008 annettu Euroopan parlamentin ja neuvoston asetus (EY) N:o 1008/2008 (ETA:n kannalta merkityksellinen teksti) (EUVL 2008 L 293, s. 3–20).